Ненад Чанак (кошаркаш)
Ненад Чанак (Загреб, 24. април 1976) је бивши српски кошаркаш, а садашњи кошаркашки тренер. Тренутно је тренер Турк Телекома.

Играчка каријера 
Чанак је рођен у Загребу у српској породици а његов отац Јован је из села Зрмања код Книна. Кошарком је почео да се бави у Загребу где је играо у млађим категоријама загребачке Младости. Почетком 90-их Чанак је због рата морао да напусти родни град и пресели се у Београд. Играо је у млађим категоријама Партизана а за први тим је дебитовао код тренера Жељка Лукајића у сезони 1993/94. на утакмици против београдског Радничког у Шумицама. Ипак као млад играч није добијао превише шансе па је отишао у Кикинду где је провео једну сезону играјући под тренером Велимиром Гашићем. Праву афирмацију стиче као играч суботичког Спартака у чијем је дресу провео четири сезоне. У последњој сезони у дресу Спартака био је други стрелац ЈУБА лиге са просечно 20,1 поена по мечу.

Чанак је 1997. године са младом репрезентацијом СР Југославије освојио бронзане медаље на Светском првенству за играче до 22 године у Аустралији и на Медитеранским играма у Барију. 

Чанак се 1999. године враћа у Партизан. Са црно-белима је провео наредне четири сезоне и у том периоду је освојио две титуле државног првака и два купа. Након одласка из Партизана провео је по једну сезону у дресу НИС Војводине и грчког Македоникоса. Од 2005. до 2007. наступао је за Албу из Берлина. Са Албом је освојио Куп Немачке 2006. године. Након тога је играо у бугарском Лукојл академику са којим је освојио дуплу круну у сезони 2007/08. Током 2009. играо је у украјинским тимовима Химику и Грифонима. 

У децембру 2009. се вратио у Србију и потписао уговор са Тамишом, али их је напустио након само пет утакмица и прешао у мађарску екипу ПВСК Пантерс из Печуја, где је завршио сезону. Наредну 2010/11. сезону  је почео у кипарском АЕК-у из Ларнаке али их је напустио након само четири утакмице. У новембру 2011. се поново вратио у српску кошарку и одиграо своју последњу сезону за Железничар из Инђије.

Тренерска каријера 
У лето 2012. године је почео да ради као помоћни тренер у Мега Визури. Након што је успешно водио и јуниорски тим Мега Лекса, Чанак се на позив Александра Џикића у фебруару 2016. године вратио у свој матични клуб Партизан на место помоћног тренера у стручном штабу црно–белих. По завршетку сезоне 2016/17. Чанак је преузео суботички Спартак што му је био први самосталан посао а 14. децембра 2017. године се вратио у Партизан али овај пута као шеф стручног штаба наследивши смењеног Мирослава Николића. Потписао је двоипогодишњи уговор са клубом из Хумске.

Само два месеца након ступања на функцију тренера Партизана, Чанак је освојио Куп Радивоја Кораћа што је био први трофеј за црно-беле након четири године. Сезону у АБА лиги Партизан је завршио на 5. месту, тако да се црно-бели, добрим делом због лошег старта под претходним тренером Николићем, нису пласирали у плеј-оф. У Суперлиги Србије црно-бели су заузели друго место у својој групи, иза ФМП-a, па су већ у полуфиналу плеј-офа играли са Црвеном звездом која је била боља у два меча. На почетку сезоне 2018/19. уследили су слабији резултати. Након што су црно-бели везали пет пораза (три у АБА лиги, два у Еврокупу), Чанак је одлучио да поднесе оставку 26. октобра 2018. године. 

Само пет дана након напуштања Партизана, Чанак је 1. новембра 2018. постављен за тренера литванског Лијеткабелиса.

Успеси

Играч

Клупски 
 Партизан:
 Првенство СР Југославије (2) : 2001/02, 2002/03.
 Куп СР Југославије (3) : 1993/94, 1999/00, 2001/02.
 Алба Берлин:
 Куп Немачке (1) : 2005/06.
 Лукојл академик:
 Првенство Бугарске (1) : 2007/08.
 Куп Бугарске (1) : 2007/08.

Репрезентативни 
 Медитеранске игре:  1997.
 Светско првенство до 22 године:  1997.

Тренер

Клупски 
 Партизан:
 Куп Радивоја Кораћа (1): 2018.

Референце

Спољашње везе 
 Профил на сајту Евролиге

Рођени 1976.
Загрепчани
Српски кошаркаши
Ниска крила
Кошаркаши Војводине Србијагас
Кошаркаши суботичког Спартака
Кошаркаши Партизана
Кошаркаши Албе
Кошаркаши Тамиша
Српски кошаркашки тренери
Тренери КК Партизан
Тренери КК Спартак Суботица
Срби у Хрватској
Ненад Чанак ( Загреб , априлје бивши српски кошаркаш , а садашњи кошаркашки тренер . Тренутно је тренер Турк Телекома . Играчка каријера Чанак је рођен у Загребу у српској породици а његов отац Јован је из села Зрмања код Книна . Кошарком је почео да се бави у Загребу где је играо у млађим категоријама загребачке Младости . Почеткомих Чанак је због рата морао да напусти родни град и пресели се у Београд . Играо је у млађим категоријама Партизана а за први тим је дебитовао код тренера Жељка Лукајића у сезони94. на утакмици против београдског Радничког у Шумицама . Ипак као млад играч није добијао превише шансе па је отишао у Кикинду где је провео једну сезону играјући под тренером Велимиром Гашићем . Праву афирмацију стиче као играч суботичког Спартака у чијем је дресу провео четири сезоне . У последњој сезони у дресу Спартака био је други стрелац ЈУБА лиге са просечно1 поена по мечу . Чанак је године са младом репрезентацијом СР Југославије освојио бронзане медаље на Светском првенству за играче догодине у Аустралији и на Медитеранским играма у Барију . Чанак се године враћа у Партизан . Са црно-белима је провео наредне четири сезоне и у том периоду је освојио две титуле државног првака и два купа . Након одласка из Партизана провео је по једну сезону у дресу НИС Војводине и грчког Македоникоса . Од до наступао је за Албу из Берлина . Са Албом је освојио Куп Немачке године . Након тога је играо у бугарском Лукојл академику са којим је освојио дуплу круну у сезони08. Током играо је у украјинским тимовима Химику и Грифонима . У децембру се вратио у Србију и потписао уговор са Тамишом , али их је напустио након само пет утакмица и прешао у мађарску екипу ПВСК Пантерс из Печуја , где је завршио сезону . Наредну11. сезону је почео у кипарском АЕК-у из Ларнаке али их је напустио након само четири утакмице . У новембру се поново вратио у српску кошарку и одиграо своју последњу сезону за Железничар из Инђије . Тренерска каријера У лето године је почео да ради као помоћни тренер у Мега Визури . Након што је успешно водио и јуниорски тим Мега Лекса , Чанак се на позив Александра Џикића у фебруару године вратио у свој матични клуб Партизан на место помоћног тренера у стручном штабу црно–белих . По завршетку сезоне17. Чанак је преузео суботички Спартак што му је био први самосталан посао а децембра године се вратио у Партизан али овај пута као шеф стручног штаба наследивши смењеног Мирослава Николића . Потписао је двоипогодишњи уговор са клубом из Хумске . Само два месеца након ступања на функцију тренера Партизана , Чанак је освојио Куп Радивоја Кораћа што је био први трофеј за црно-беле након четири године . Сезону у АБА лиги Партизан је завршио на месту , тако да се црно-бели , добрим делом због лошег старта под претходним тренером Николићем , нису пласирали у плеј-оф . У Суперлиги Србије црно-бели су заузели друго место у својој групи , иза ФМП-a , па су већ у полуфиналу плеј-офа играли са Црвеном звездом која је била боља у два меча . На почетку сезоне19. уследили су слабији резултати . Након што су црно-бели везали пет пораза ( три у АБА лиги , два у Еврокупу ) , Чанак је одлучио да поднесе оставку октобра године . Само пет дана након напуштања Партизана , Чанак је новембра постављен за тренера литванског Лијеткабелиса . Успеси Играч Клупски Партизан : Првенство СР Југославије:02,03 . Куп СР Југославије:94,00,02. Алба Берлин : Куп Немачке:06. Лукојл академик : Првенство Бугарске:08. Куп Бугарске:08. Репрезентативни Медитеранске игре : Светско првенство догодине : Тренер Клупски Партизан : Куп Радивоја Кораћа Референце Спољашње везе Профил на сајту Евролиге Рођени Загрепчани Српски кошаркаши Ниска крила Кошаркаши Војводине Србијагас Кошаркаши суботичког Спартака Кошаркаши Партизана Кошаркаши Албе Кошаркаши Тамиша Српски кошаркашки тренери Тренери КК Партизан Тренери КК Спартак Суботица Срби у Хрватској